Viborger Samler, 1837-06-18
Jordegods-Salg. Jfølge Ordre fra den Kongelige Direction for Statsgjælden og den synkende Fond bliver Tirsdagen den 8de August førstkommende, om Formiddagen Kl. 10, afholdt offentlig Auction til Bortsalg af Hovedgaarden Buderupholm med Underliggende, hvilke Eiendomme er beliggende i Aalborg Amt, og bestaaer af: A. Buderupholms Hovedgaard med Hartkorn fri Hovedgaardstaxt Ager og Eng 18 Tdr. 1 Skpe. 1 Fdkr. 2 Alb. B. Godset med Hartkorn privilegeret Mølleskyld 2 Skpr. 2 Alb., contribuabelt Ager og Eng 244 Tdr. 1 3/4 Alb. og Mølleskyld 1 Tde. 2 Fdkr. C. De Eiendommen tilhørende Skove ansatte for Hartkorn privilegeret Skovskyld 1 Sk. 1 Fdkr. og uprivilegeret 14 Tdr. 4 Skpr. 3 Fdkr. 2 Alb. D. Buderup Sogns Kirke-Korn og Qvægtiende og samme Sogns Konge Korntiende af 106 Tdr. 5 Skpr. 1 Fdkr. 1 Alb. tiendeydende Hartkorn. E. Gravlev Sogns Kirke-Korn og Qvægtiende samt samme Sogns Konge-Korntiende af tiendeydende Hartkorn 102 Tdr. 2 Skpr. 1 Fdkr. 1 7/5 Alb. F. Skjørping Sogns Kirke-Korn og Qvægtiende af tiendeydende Hartkorn 100 Tdr. 5 Skpr. 1 1/2 Alb. G. Fræer Sogns Kirke-Korn og Qvægtiende af 82 Tdr. 2 Skpr. 1 Fdkr. tiendeydende Hartkorn. Hovedgaarden er til 1ste Mai 1814 bortforpagtet imod en aarlig Afgift af 420 Rbd. Sølv og 120 Tdr. Byg, hvilken Forpagtning ikke kan opsiges. Arealet er circa 300 Tdr. Agerland og 100 Tdr. Land Eng foruden Hede. J Jorderne kan aarligen nedlægges 400 a 50 Tdr. Rug, 20 a 30 Tdr. Byg og 40 a 50 Tdr. Havre foruden nogle Kartofler og noget Bælgsæd, og Besætningen der kan fodres og græsses er 80 a 100 Fæehøveder og noget over 100 Faar. – Gaarden drives uden Hoverie, men til sammes Drift haves circa 1800 Ugedage af Huusmænd under Godset. Med Hovedgaarden følger endeel Besætning og Jnventarium, hvorover ved Auctionen vil blive fremlagt Fortegnelser. De aarlige Jordebogs Jndtægter, ere omtrentligen 800 Rbd. Sølv og 280 Tdr. Byg. Under Godset hører Avlsgaarden Teglgaarden af uprivilegeret Ager og Engs Hartkorn 10 Tdr. 3 Skpr. 1 Fdkr. 2 Alb. – Denne er mod aarlig Afgivt af 30 Tdr. Rug og 30 Tdr. Byg bortforpagtet indtil 1ste Mai 1817, dog kan denne Forpagtning opsiges imod en aarlig Godtgjørelse. Tienderne, der ere bortaccorderede, afgive aarlig noget over 400 Tdr. Korn, hvilket betales med Penge efter hvert Aars Capitelstaxt. Resten af Tienderne, der hæves i Kjærven, ere indbefattede under Hovedgaardens Forpagtning, og kan disse vel antages Aar og Andet, at ugjøre henved 200 Tdr. Korn. Skovene udgjøre et Areal af 1618 Tdr. Land og bemærkes at Eiendommen opraabes deels samlet deels med Reservation af efternævnte Skove og Hedestrækninger med vedliggende Huse, nemlig: Bjergeskoven, Skjørpinglund, Wedsted og Brændeskovene, Mosskoven, Espetskoven, Ritmesterskoven og Hesselholdtskoven, samt Teglgaards Hede. Auctionen afholdes anførte Dag og Tid hos Gjæstgiver Brünnes i Aalborg, og ved samme forbeholdes Ret for Statsgjældsdirectionen til Antagelse eller Forkastelse af de Bud som falde efter at Underretning om Auctionens Udfald, er Directionen meddeelt. Conditionerne ligge fra den 1ste Juli til Eftersyn i det jydske lollandske Landvæsenscontoir under Rentekammeret, hos Godsinspecteuren Justitsraad Bindesbøll paa Edelsborg ved Skanderborg, Gjæstgiver Strøm i Odense, Gjæstgiver Petersen i Haderslev, Avis Redactionen i Altona, og hos Godsforvalter Wegener paa Willestrup pr. Hobroe der tillige foreviser Eiendommene og Jordebogen.